দ্বিবার্ষিক এশীয় চারুকলা প্রদর্শনীর আয়োজক দেশ বাংলাদেশ। ১৫৪ জন শিল্পীর কাজ প্রদর্শিত হয়েছে। বাংলাদেশের সমাজবাস্তবতা, রাজনৈতিক, সামাজিক, ব্যক্তিগত অনুভূতি, দুঃখ-বেদনা, এসবকে বিষয় করে শিল্পীরা নানা মাধ্যমে শিল্পকর্ম গড়েছেন। ক্যানভাসে তেলরং, জলরং, অ্যাক্রেলিক, মিশ্রমাধ্যম, পস্নাস্টার, টিন, লোহা, তামা, ধাতব নানা উপাদান, ভিত্তিও আর্ট, আলোকরশ্মির প্রয়োগ ও স্থাপনাশিল্প দেখে বোঝা যায় বাংলাদেশের শিল্পীরা পৃথিবীর সবচেয়ে বেশি মাধ্যমে নিরীক্ষা করছেন। এখানে ব্যক্তিগত পর্যায়ে ও সরকারি পৃষ্ঠপোষকতায় – দুভাবেই শিল্পের উত্তরণ ও চর্চা হয়ে আসছে।